Riberhus

For alternative betydninger, se Riberhus (flertydig). (Se også artikler, som begynder med Riberhus) Riberhus er en 8 meter høj borgbanke omgivet af voldgrave umiddelbart nordvest for Ribe. Banken måler ca 90x90 m, mens voldgravene er ca. 30 m brede. På banken stod et slot, der formentlig blev opført af kong Erik Klipping i 1260'erne. Slottet led hårdt under Svenskekrigene i 1600-tallet, hvor det blandt andet blev beskudt fra Borgertårnet, og forfaldt derefter, hvorefter stenene i løbet af 1700-tallet blev genbrugt til kirkereparationer og vejbyggeri i Ribe. På borgbankens østlige hjørne findes i dag resterne af Skriverstuehusets kælder fra 1300-tallet. På det sydlige hjørne står en statue af Dronning Dagmar, udført af Anne Marie Carl-Nielsen og opstillet 24. august 1913. Historie Dronning Dagmar dør ifølge folkeviserne på slottet d. 24. maj 1212 . Slottet bliver for første gang benævnt Riberhus i 1319. I 1428 forsøger Erik af Pommern at forbedre slottets befæstning. Der foregik udvidelser og tilbygninger, sidste gang i 1500-tallet under Christian 3. Borgbanken blev undersøgt og restaureret af Nationalmuseet i 1940-1941. hvorved bl.a. den nordlige voldgrav atter blev udgravet. Lensmænd på Riberhus Slot efter Niels Terpagers fortegnelse 1499-1537, Predbjørn Podebusk. Søn af Claus Podebusk. Første ægteskab med Vibeke Rosenkrands. Andet ægteskab med Anne Gyldenstjerne. Med i opstanden mod Kong Christian II i 1523 1537-1539, Johan Rantzau 1540-1542, Henrik Rantzau 1543-1550, Claus Sehested (død omkring 1567). Gift med Elisabeth Juul. 1550-1554, Jesper Krasze/Krasse 1554-1558, Peder Bild (en). Søn af Eske Bilde 1558-1559, Erik Rud, som var til stede under Christian den fjerde's dåb 1559-1565, Niels Lange (død 11. juni 1565). Søn af Hans Lange 1565-1570, Axel Tønnesen Weffart 1570-1580, Erik Lykke. Gift med Kirsten Nielsdatter. Heksebrændingerne begyndte i 1572 1550-1594, Albert Friis. Søn af Iver Friis og Sophie Glob. Gift med Fru Ingeborg Gyldenstjerne. De efterlod sig 6 døtre 1594-1597, Valdemar Parsberg. Gift med Fru Ida Lykke 1597-1601, Albert Friis for anden gang 1601-1639, Albert Scheel rådede over Riberhus fra 1601 til hans død her i 1639 1639-1651, Gregers Krabbe (en) Det var i hans tid at Maren Splids blev brændt på bålet 1651-1655, Mogens Sehested (født 13. september 1598, død februar 1657) 1655-1658, Otte Krag (sv) (født 5. september 1611, død 4. februar 1666) er den sidste lensmand, herefter overtager Grev Schack. Galleri Plantegning Hovedbygningen stod indenfor den sydvestlige side. Resterne blev i 1803 brugt til anlæggelse af vejen til Ribe Plantage Overfor hovedbygningen stod en mindre bygning, der ligeledes blev brugt til vejen ud til Ribe Plantage. Dæmningen over voldgraven menes at have været samme sted, som i dag. Her byggede Ribe Turistforening i 1903 en bro over volden. Ved udgravninger i det østlige hjørne i 1792 fandtes to parallelle svære mure. Der menes at været en port her. I det sydlige hjørne lå et tårn, der kunne forsvare indsejlingen fra kanalen til voldgraven Overfor dæmningen til banken fandtes en større bygning, der menes at have været en form for borgestuehus Referencer Eksterne henvisninger Riberhus i Slots- og Kulturstyrelsens database Riberhus Slots beskrivelse Arkiveret 24. januar 2018 hos Wayback Machine Lens- eller høvedsmænd i Riberhus Len